আলবার্ট আইনস্টাইন
আলবার্ট আইনস্টাইন () (মার্চ ১৪, ১৮৭৯ - এপ্রিল ১৮, ১৯৫৫) জার্মানিতে জন্মগ্রহণকারী একজন নোবেল পুরস্কার বিজয়ী পদার্থবিজ্ঞানী। তিনি তার বিখ্যাত আপেক্ষিকতার তত্ত্ব এবং বিশেষত ভর-শক্তি সমতুল্যতার সূত্র আবিষ্কারের জন্য বিখ্যাত। তিনি ১৯২১ সালে পদার্থবিজ্ঞানে নোবেল পুরস্কার লাভ করেন। তার পুরস্কার লাভের কারণ হিসেবে উল্লেখ করা হয়, তাত্ত্বিক পদার্থবিজ্ঞানে বিশেষ অবদান এবং বিশেষত আলোক-তড়িৎ ক্রিয়া সম্পর্কীত গবেষণার জন্য।
রবার্ট ফ্রস্ট
রবার্ট ফ্রস্ট (২৬ মার্চ, ১৮৭৪ – ২৯ জানুয়ারি, ১৯৬৩) ছিলেন একজন জনপ্রিয় আমেরিকান কবি। গ্রামীণ জীবনের বাস্তবানুগ বর্ণনা এবং আমেরিকান কথ্যভাষায় তাঁর মুন্সিয়ানা ছিল অসামান্য। তাঁর রচনায় বিংশ শতাব্দীর প্রথমার্ধ্বের নিউ ইংল্যান্ডের গ্রামীণ বর্ণনা পাওয়া যায়। এই বর্ণনার মধ্যে মিশে রয়েছে জটিল সামাজিক ও দার্শনিক বিষয়বিন্দু। তাঁর রচনা প্রায়শই উদ্ধৃত হয়ে থাকে। জীবদ্দশাতেই তিনি নানা পুরস্কারে ভূষিত হন। কবিতায় পুলিৎজার পুরস্কারই পেয়েছিলেন চারবার।